મળતી માહિતી મુજબ દેશી બોમ્બ બનાવવા માટે એક બોક્સમાં બાઇકની બેટરી, સેલવાળું ટાઇમર, બે જીલેટીન સ્ટિક સહિતની ચીજવસ્તુઓ મળી હતી. જો આ બોમ્બ ફૂટ્યો હોત તો આજુબાજુનો મોટો વિસ્તાર ડેમેજ થયો હોત. પરંતુ હાલ બોમ્બને ડિફ્યૂઝ કરી દેવામાં આવ્યો છે. ખાખી રંગના બોક્સમાં દેશી બોમ્બને બોમ્બ સ્ક્વોડની ટીમે ડિફ્યૂઝ કર્યો હતો. બોમ્બ ડિફ્યૂઝ થતા જ લોકો સહિત પોલીસની ટીમે રાહતનો શ્વાસ લીધો હતો. હાલ તો બોમ્બ મુકનાર કોણ તે દિશામાં પોલીસ તપાસ હાથ ધરી છે.